CELEX: 62012CN0545
Language: el
Date: 2012-11-27 00:00:00
Title: Υπόθεση C-545/12: Προσφυγή της 27ης Νοεμβρίου 2012 — Ευρωπαϊκή Επιτροπή κατά Κυπριακής Δημοκρατίας

2.2.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 32/8
            
         Προσφυγή της 27ης Νοεμβρίου 2012 — Ευρωπαϊκή Επιτροπή κατά Κυπριακής Δημοκρατίας
   (Υπόθεση C-545/12)
   2013/C 32/11
   Γλώσσα διαδικασίας: η ελληνική
   
      Διάδικοι
   
   
      Προσφεύγουσα: Ευρωπαϊκή Επιτροπή (P. Hetsch, J. Hottiaux και Μ. Κωνσταντινίδης, εκπρόσωποι)
   
      Καθής: Κυπριακή Δημοκρατία
   
      Αιτήματα
   
   
               —
            
            
               Να διαπιστωθεί ότι μη θεσπίζοντας όλες τις νομοθετικές, κανονιστικές και διοικητικές διατάξεις που είναι αναγκαίες προκειμένου να συμμορφωθεί με την οδηγία 2006/126/ΕΚ του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, για την άδεια οδήγησης (αναδιατύπωση), η οποία δημοσιεύτηκε στην Επίσημη Εφημερίδα L 403 της 30.12.2006, σ. 18 και, εν πάση περιπτώσει, μη ανακοινώνοντας όλες τις εν λόγω διατάξεις στην Επιτροπή, η Κυπριακή Δημοκρατία παρέβη τις υποχρεώσεις της που υπέχει δυνάμει του άρθρου 16 της εν λόγω οδηγίας.
            
         
               —
            
            
               Να επιβληθεί στην Κυπριακή Δημοκρατία, σύμφωνα με το άρθρο 260, παράγραφος 3, ΣΛΕΕ, η καταβολή ημερήσιας χρηματικής ποινής ύψους 6 504,96 ευρώ από την ημερομηνία δημοσιεύσεως της αποφάσεως του Δικαστηρίου.
            
         
               —
            
            
               Να καταδικαστεί η Κυπριακή Δημοκρατία στη δικαστική δαπάνη.
            
         
      Ισχυρισμοί και κύρια επιχειρήματα
   
   Το άρθρο 16 (1) της οδηγίας 2006/126/ΕΚ υποχρεώνει τα κράτη μέλη να θεσπίσουν και να δημοσιεύσουν, το αργότερο έως τις 19 Ιανουαρίου 2011, τις αναγκαίες νομοθετικές, κανονιστικές και διοικητικές διατάξεις προκειμένου να συμμορφωθούν με τις νέες διατάξεις που εισάγει η εν λόγω οδηγία τις οποίες και απαριθμεί.
   Η Κυπριακή Δημοκρατία δεν έχει πλήρως μεταφέρει στο εσωτερικό της δίκαιο τις διατάξεις της οδηγίας. Συγκεκριμένα, η Επιτροπή διαπιστώνει ότι, κατά το χρονικό σημείο κατάθεσης της προσφυγής, η Κυπριακή Δημοκρατία δεν είχε μεταφέρει στο εσωτερικό της δίκαιο τα άρθρα 1(1), 3, 7(1), 7(3), 7(5), 10, 15 καθώς και το Παράρτημα Ι, σημείο 2, το Παράρτημα ΙΙ, σημείο 5.2 και τα Παραρτήματα IV, V και VI της οδηγίας.
   Κατ' ακολουθία, η Επιτροπή φρονεί ότι η Κυπριακή Δημοκρατία παρέβη τις υποχρεώσεις που υπέχει από το άρθρο 260, παράγραφος 3, ΣΛΕΕ.